ראשון בבוקר

"ראשון בבוקר" הוא שיר שהוקלט על ידי הזמרות הישראליות אנה זק, עדן בן זקן ונונו. הוא יצא לאור ב-11 בדצמבר 2022, בהוצאת חברות התקליטים שרית הפקות, הליקון ארומה מיוזיק, איט-מודלס ודי-מיוזיק. את השיר כתבו שלוש הזמרות לצד רון ביטון, סתיו בגר ועיליי אשדות, והפיק בגר. בספטמבר 2022 נודע לראשונה כי שלוש הזמרות הקליטו שיר משותף. ב-9 בדצמבר, הכריזו השלוש באופן רשמי על צאתו של השיר וחשפו את עטיפתו. השיר יצא לאור ב-11 בדצמבר, בוקר יום ראשון, כקריצה לשמו של השיר, העוסק בתחושת השביזות הנפוצה בימי ראשון. את השיר תיארו הזמרות כ"היסטוריה נשית חזקה וחד-פעמית". בן זקן סיפרה בראיון ל-ynet כי היא הייתה זו שיזמה את שיתוף הפעולה, באומרה: "החלטתי שאני רוצה להוציא שיר בשלישיית בנות. זה חזק וזה משהו שעוד לא קרה פה". החיבור בין זק, בן זקן ונונו, שזכה לציפייה מצד מבקרי המוזיקה, ספג ביקורת שלילית. הללי שפנצר מאתר וואלה! NEWS טענה כי איחוד הזמרות, אותו תיארה כ"מפגן כוח של שלוש נסיכות פופ" ש"היה אמור להיות מושלם", אינו עומד בציפיות והן "הסתפקו הפעם בשיר עצלני שלא מחמיא לאף אחת מהן". דוד מאיר מועלם ממאקו ביקר את השיר באופן דומה, ואמר: "הבטיחו לנו שיתוף פעולה היסטורי. בפועל קיבלנו קמפיין תדמית לחברת היי טק וניסיון לא מוצלח של הזמרות להידמות לנשים 'רגילות' שיודעות, או לפחות זוכרות מה זה דיי ג'וב". עם זאת, במעריב התקבל השיר באופן חיובי ותואר כ"אחד הלהיטים שיחממו אותנו בחורף הקר". ביום צאתו, הצליח השיר לצבור 11,292 השמעות בספוטיפיי בישראל, נכנס למקום ה-36 במצעד היומי המקומי והיה לכניסה הגבוהה ביותר לאותו היום. הוא צבר במצטבר כ-54,015 השמעות בשבוע צאתו והגיע למקום ה-74 במצעד השבועי. שבוע לאחר מכן הגיע השיר אל המקום ה-14 במצעד היומי וצבר באותה יממה 17,877 השמעות. במצעד השבועי של מדיה פורסט, הגיע השיר היישר אל המקום הראשון, עם 221 השמעות בתחנות הרדיו באותו השבוע. במצעד העשירייה של כאן גימל נכנס השיר בשבוע הראשון שלו במצעד אל המקום התשיעי. שבוע לאחר מכן עלה השיר שישה מקומות אל המקום השלישי. הווידאו קליפ של השיר פורסם בערוץ היוטיוב של עדן בן זקן ב-11 בדצמבר 2022, יחד עם הסינגל עצמו. יובל אראל‏, עדן בן זקן, אנה זק ונונו – ראשון בבוקר, בבלוג של יובל אראל, מגזין מוזיקה ותרבות, 11 בדצמבר 2022 שרית • הליקון ארומה • איט-מודלס • די רון ביטון, סתיו בגר, נעמי אהרוני גל, עדן בן זקן, אנה קוזנקוב, עיליי אשדות רון ביטון, סתיו בגר, נונו, עדן בן זקן, אנה זק, עיליי אשדות "אל תגידו בוקר טוב": קבלו את השיר החדש של עדן בן זקן, אנה זק ונונו, באתר וואלה, 11 בדצמבר 2022 ראשון בבוקר, 2022-11-11, נבדק ב-2022-12-11 ערב טוב עם גיא פינס, אנה זק, עדן בן זקן ונונו הקליטו שיר משותף, באתר אינסטגרם, 12 בספטמבר 2022 האיחוד הגדול של השנה: עדן בן זקן, אנה זק ונונו משתפות פעולה, באתר מעריב אונליין, 9 בדצמבר 2022 עמית אטיאס, ‏הרמה נשית: עדן בן זקן, אנה זק ונונו משתפות פעולה בשיר חדש, באתר ‏מאקו‏, 11 בדצמבר 2022 מערכת ישראל היום, כמה חיכיתם? אנה זק, עדן בן זקן ונונו בשיר משותף, באתר ישראל היום, 11 בדצמבר 2022 תחיה ברק, עדן בן זקן מתכוננת ללידת בתה: "אני יודעת שאעשה טעויות. מישל עוד ישן איתי במיטה", באתר ynet, 12 בדצמבר 2022 הללי שפנצר‏, קשה לכן לקום בבוקר? אנה זק, עדן בן זקן ונונו, על מי אתן עובדות, באתר וואלה, 12 בדצמבר 2022 דור מאיר מועלם, ‏איך עברנו מחליפה של גוצ'י לכריך חביתה בקפיטריה?, באתר ‏מאקו‏, 12 בדצמבר 2022 קיץ ברבנר, ‏לא הולך לצאת לכם מהראש: אנה זק, עדן בן זקן ונונו בשיר חדש | צפו, באתר מעריב אונליין, 11 בדצמבר 2022 Spotify Charts,‏ 11 בדצמבר 2022 Spotify Charts, ישראל, השבוע של 15 בדצמבר מדיה פורסט, שנת 2022, שבוע 51 עדן בן זקן & אנה זק & נונו - ראשון בבוקר (Prod. by Stav Beger), סרטון בערוץ "עדן בן זקן - הערוץ הרשמי", באתר יוטיוב (אורך: 03:12) מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית) ראשון בבוקר - Single, אפל מיוזיק